Държавен вестник, бр. 32, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  32
7. при съмнение за компрометиране на 
частния ключ;
8. при установяване, че удостоверението е 
издадено въз основа на неверни данни.
(2) Лицата, за които е отпаднало основание-
то за ползване на удостоверение за електронен 
подпис, са длъжни, когато е приложимо, да 
предадат незабавно носителя, върху който е 
записан частният ключ, на определен от адми-
нистративния ръководител съдебен служител, 
отговарящ за информационното обслужване и 
информационните технологии, заедно с дан­
ните за осигуряване на правата за достъп до 
данните за създаване на електронния подпис и 
начина на идентифициране на автора, когато 
с удостоверения публичен ключ са създавани 
криптирани съобщения към лицето, за кое-
то е отпаднало основанието за ползване на 
удостоверението. В тези случаи се прилагат 
разпоредбите на чл. 27, ал. 2. 
(3) При прекратяване на правоотношението 
носителят на частния ключ се предава, което 
се удостоверява с с приемно-предавателен 
протокол.
Чл. 29. (1) Ръководителят на органа на 
съдебната власт се уведомява незабавно от 
съдебния служител, отговарящ за информа-
ционното обслужване и информационните 
технологии, за настъпили промени в данните, 
подлежащи на вписване в електронния ре-
гистър по чл. 20, ал. 1, и за обстоятелствата 
по чл. 28, ал. 1.
(2) Доставчикът на квалифицирани удос-
товерителни услуги се уведомява незабавно 
за наличието на основание за прекратяване 
на действието на издаденото удостоверение за 
квалифициран електронен подпис. Съобща-
ването се извършва съобразно процедурите, 
установени с договора. 
Чл. 30. (1) Прекратяването на удостоверения 
за електронен подпис по чл. 2, ал. 1, т. 1, 2, 4 
и 5 се извършва при спазване изискванията на 
Закона за електронния документ и електрон-
ните удостоверителни услуги, реда и условията 
на договора по чл. 10, ал. 1 и политиките на 
доставчика на удостоверителни услуги.
(2) Прекратяването на удостоверения за елек-
тронен подпис по чл. 2, ал. 1, т. 3 се извършва 
незабавно от ръководителя на административ-
ното звено, отговарящо за информационното 
обслужване и информационните технологии, 
при настъпване на основанието за това.
Раздел V
Съхраняване на частните ключове и уведо-
мяване
Чл. 31. (1) Лицата, на които са издаде-
ни удостоверения за електронен подпис, са 
длъжни да пазят и да не разкриват данните, 
осигуряващи достъп до частния ключ, данните, 
предоставящи правата за достъп до данните 
за създаване на електронния подпис, и начи-
на на идентифициране на автора, да опазват 
от повреждане или унищожаване носителя, 
на който е записан частният ключ, и да не 
допускат други лица да правят изявления при 
използване на техния електронен подпис.
(2) Лице, което ползва електронен подпис, 
няма право да настройва информационната 
система, използвана за подписване на елек-
тронни изявления, с цел запаметяване на дан­
ните, осигуряващи достъп до частния ключ, 
данните, предоставящи правата за достъп до 
данните за създаване на електронния подпис 
и начина на идентифициране на автора.
(3) Всеки, който има съмнение, че него-
вият или частният ключ на друг служител, 
магистрат или лице, наето по граждански 
договор, е компрометиран, е длъжен незабав-
но да съобщи това на лицето, отговарящо за 
информационното обслужване и информаци-
онните технологии.
Г л а в а  т р е т а
ПРЕДОСТАВЯНЕ НА ИНФОРМАЦИЯ
Чл. 32. (1) Органите на съдебната власт опо-
вестяват публично на интернет страниците си и 
предоставят достъп до програмно-техническите 
средства и информацията за тяхното използва-
не, необходими на адресатите за извършване 
на проверка на електронните подписи.
(2) В случаите по чл. 2, ал. 1, т. 1, 2, 4 и 5 
оповестяването и предоставянето на достъп по 
ал. 1 може да се осъществи чрез предоставяне 
на интернет адрес от интернет страницата 
на доставчика на удостоверителни услуги, 
осигуряващ пряк достъп до програмно-техни-
ческите средства, необходими за извършване 
на проверка на електронните подписи, заедно 
с информацията за тяхното използване.
Чл. 33. Програмно-техническите средства 
по чл. 32 трябва да позволяват прилагането 
на сигурен механизъм за проверка на под-
писите по чл. 2, ал. 1 и придружаващите ги 
удостоверения, който гарантира, че:
1. данните за проверка на електронния 
подпис съответстват на данните, визуализи-
рани пред лицето, извършващо проверката;
2. подписът е надлежно проверен и резулта-
тите от тази проверка са визуализирани пред 
лицето, извършващо проверката;
3. съдържанието на подписаното изявление 
може да бъде надлежно установено;
4. авторството и валидността на удостове-
рението за електронен подпис към момента 
на проверката са надлежно проверени;
5. резултатите от проверката и идентич-
ността на автора са правилно възпроизведени;
6. всички промени, свързани със сигурност­
та, могат да бъдат установени.
ДОПЪЛНИТЕЛНА РАЗПОРЕДБА
§ 1. По смисъла на този правилник:
1. „Доставчик на квалифицирани удосто-
верителни услуги“ е доставчик на квалифи-
цирани удостоверителни услуги по смисъла 
на чл. 3, параграф 20 от Регламент (ЕС) 
№ 910/2014 на Европейския парламент и на